Hacker cunoscut din Cluj, condamnat la 7 ani de închisoare cu executare! O procuroare, păgubită în dosar

Hackerul Robert Butyka, poreclit IceMan, vestit pentru că a spart serverele NASA acum câțiva ani, a fost condamnat, astăzi, de Tribunalul Cluj la 7 ani de închisoare cu executare! Acesta este al doilea dosar penal în care este judecată, primul fiind cel cu NASA. În acest dosar este acuzat că a furat datele de card ale unei procuroare prin metoda phising. Sentința nu este definitivă.

Robert Butyka a primit o condamnare mai grea decât în dosarul în care a fost judecat pentru spargerea serverelor NASA. În acel dosar, în 2012, a primit o pedeapsă de 3 ani de închisoare cu suspendare, fiind încă în termenul de încercare. În dosarul aflat acum pe rol, în care este acuzat că a furat datele de card ale unei procuroare de la Parchetul Judecătoriei Cluj-Napoca și a comandat un televizor, a primit 4 ani de închisoare cu executare. Pronunțarea a fost amânată de patru ori.

De asemenea, a fost revocată suspendarea la pedeapsa anterioară, astfel că, în total, hackerul are de ispășit 7 ani de închisoare în Penitenciar. Un alt tânăr acuzat de complicitate la fapta lui Butyka a fost condamnat la 2 ani închisoare cu suspendare. Sentința, pronunțată de judecătorul Cristi Danileț, nu este definitivă și poate fi atacată cu apel.

Minuta sentinței pronunțate în 8 martie:

”I. Condamna pe inculpatul Butyka Robert pentru savârsirea urmatoarelor infracttiuni:

– 2 ani închisoare pentru comiterea infractiunii de fals informativ prevazuta de art. 325 C.pen cu retinerea art. 41. alin. 1 C.pen;

– 3 ani închisoare pentru comiterea infractiunii de operatiuni financiare în mod fraudulos prevazuta de art. 250 alin. 1 si alin. 2 C.pen cu aplicarea art. 35 alin. a Cpen în interpretarea CCR data prin decizia 368/2017 (doua acte materiale) si cu retinerea art. 41. alin. 1 C.pen, prin schimbarea încadrarii juridice dintr-o infractiune consumata de operatiuni financiare în mod fraudulos si una în stare de tentativa de opera’iuni financiare în mod fraudulos;

– 1 an închisoare pentru comiterea infracțiunii de înșelaciune prevazuta de art. 325 C.pen cu aplicarea art. 35 alin. a Cpen în interpretarea CCR data prin decizia 368/2017 (doua acte materiale) si cu retinerea art. 41. alin. 1 C.pen, cu reținerea art. 41. alin. 1 C.pen, prin schimbarea încadrarii juridice dintr-o infracțiune consumata de înșelaciune si una în stare de tentativa de înșelaciune.

Conform art. 38, 39 C.pen constata savârsirea infractiunilor mentionate mai sus în stare de concurs, astfel încât aplica inculpatului pedeapsa cea mai mare de 3 ani la care se adauga un spor de un an închisoare, astfel încât inculpatul va executa pedeapsa rezultanta de 4 ani închisoare cu executare.

Constata ca infractiunile din prezenta cauza au fost comise în termenul de încercare al pedepsei de 3 ani cu suspendare sub supraveghere aplicata prin sentinta penala nr. 34/2012 definitiva prin decizia penala nr. 1224/R/2012 a Curtii de Apel Cluj, astfel ca potrivit art 96 C.pen revoca suspendarea ?i dispune executarea pedepsei anterioare de 3 ani alaturi de pedeapsa din prezenta cauza de 4 ani închisoare astfel încât în final va executa pedeapsa rezultanta de 7 ani închisoare în regim de detentie.

Deduce din pedeapsa rezultanta detentia preventiva din perioada 16.11.2011-17.01.2012 ?i cea din perioada 14.04.2016 – 15.04.2016.

II. Condamna pe inculpatul Dumitrache Ovidiu., pentru savârsirea infractiunii de complicitate la infractiunea de efectuare de operatiuni financiare în mod fraudulos prevazuta de art. 48 raportat la art. 250 alin. 1 si alin. 2 C.pen la pedeapsa de 2 ani închisoare.

În baza art. 91 C. pen. dispune suspendarea executarii pedepsei sub supraveghere pe termenul de supraveghere de 3 ani, stabilit conform dispozitiilor art. 92 C. pen.

În baza art. 65 alin. 1 din Codul penal interzice inculpatului drepturile prevazute de art. 66 alin. (1) lit. a) ?i lit. b) C.pen ca pedeapsa accesorie care se va executa în caz de revocare a suspendarii executarii pedepsei principale.

În baza art. 93 alin. (1) C. pen. obliga inculpatul ca pe durata termenului de supraveghere sa respecte urmatoarele masuri de supraveghere:

a) sa se prezinte la Serviciul de Probatiune Cluj la datele fixate de acesta;

b) sa primeasca vizitele consilierului de probatiune desemnat cu supravegherea sa;

c) sa anunte, în prealabil, schimbarea locuintei si orice deplasare care depaseste 5 zile;

d) sa comunice schimbarea locului de munca;

e) sa comunice informatii si documente de natura a permite controlul mijloacelor sale de existenta.

În baza art. 93 alin. (3) C. pen, pe parcursul termenului de supraveghere, inculpatul va presta o munca neremunerata în folosul comunitatii în cadrul Primariei mun. Cluj-Napoca pe o perioada de 80 de zile lucratoare.”

Instanța i-a obligat pe cei doi inculpt?i la plata în solidar a sumei de 649,99 lei catre partea civila Ioana Teodora Damaschin, de profesie procuror.

Inculpații pot ataca sentința cu apel la Curtea de Apel Cluj în termen de 10 zile de la comunicare.

Vedeți în articolul de mai jos poziția hackerului.

Comments

comentarii